
Σάββατο, 01 Αυγούστου 2026

ΔΕΛΤΙΟ ΤΥΠΟΥ

Συνέχεια ενημέρωσης αναφορικά με το θάνατο γυναίκας στην Αρτέμιδα την 30.07.2026 – Ημιβύθιση Θ/Γ σκάφους στην Ελευσίνα – Βλάβη καταπέλτη Φ/Γ – Ο/Γ πλοίου στην Πάρο – Θάνατος ημεδαπής στην Αιδηψό– Εντοπισμός και διάσωση 39 αλλοδαπών νότια της Κρήτης - Διακομιδές ασθενών

Συνέχεια ενημέρωσης:
Αναφορικά με την ανάσυρση γυναίκας χωρίς τις αισθήσεις της, αγνώστων λοιπών στοιχείων, από την παραλία Αρτέμιδος, τις πρωινές ώρες την 30.07.2026, γνωρίζεται ότι αναγνωρίστηκε από τους οικείους της. Πρόκειται για 67χρονη αλλοδαπή (υπήκοος Αλβανίας).

*****

Τις πρωινές ώρες σήμερα, ενημερώθηκε η Λιμενική Αρχή της Ελευσίνας για την ημιβύθιση ενός θαλαμηγού – τουριστικού (Θ/Γ-Τ/Ρ) σκάφους, το οποίο βρισκόταν ελλιμενισμένο στο παλιό λιμάνι Ελευσίνας «ΦΟΝΙΑΣ». Στο σημείο μετέβησαν στελέχη Λ.Σ.-ΕΛ.ΑΚΤ., όπου εντόπισαν το σκάφος ημιβυθισμένο, ενώ διαπιστώθηκε πρόκληση θαλάσσιας ρύπανσης από ελαφρά πετρελαιοειδή, εκτάσεως περίπου 4 τ.μ.. Από την οικεία Λιμενική Αρχή, έγινε πόντιση πλωτών φραγμάτων περιμετρικά του σκάφους και ρίψη απορροφητικών υλικών, ενώ στη συνέχεια ιδιωτική εταιρεία πραγματοποίησε εργασίες απορρύπανσης. Προανάκριση διενεργείται από το Κεντρικό Λιμεναρχείο Ελευσίνας.

*****

Τις απογευματινές ώρες χθες, ενημερώθηκε η Λιμενική Αρχή της Πάρου για δυσλειτουργία του πρυμναίου καταπέλτη του φορτηγού – οχηματαγωγού (Φ/Γ-Ο/Γ) πλοίου “ΤΑΛΩΣ” Ν.Π. 10899 κατά τη διαδικασία χειρισμών απόπλου από το λιμάνι της Πάρου. Το Φ/Γ-Ο/Γ επρόκειτο να εκτελέσει προγραμματισμένο δρομολόγιο από το λιμάνι της Πάρου για Νάξο – Μύκονο  - Σύρο  - Πειραιά με 1 Ε.Ι.Χ., 5 φορτηγά και 1 δίκυκλο. Κατόπιν προσπαθειών των μελών του πληρώματος, κατέστη εφικτή η άπαρση και ασφαλή σφράγιση του καταπέλτη του πλοίου. Από το Λιμεναρχείο Πάρου απαγορεύτηκε αρχικά ο απόπλους του “ΤΑΛΩΣ”, ενώ μετά την προσκόμιση σχετικού βεβαιωτικού αξιοπλοΐας από τον νηογνώμονα που το παρακολουθεί, το πλοίο απέπλευσε, τις πρώτες πρωινές ώρες σήμερα, για το λιμάνι του Κερατσινίου με 2 Ε.Ι.Χ. και 5 φορτηγά οχήματα.

*****

[bookmark: _GoBack]Τις πρωινές ώρες σήμερα, ενημερώθηκε η Λιμενική Αρχή της Αιδηψού, για λουόμενους σε κίνδυνο στη θαλάσσια περιοχή «ΤΡΕΙΣ ΜΩΛΟΙ» Λουτρών Αιδηψού. Αμέσως, στέλεχος της Λιμενικής Αρχής και το ερασιτεχνικό σκάφος «ΛΟΥΚΑΣ» Λ. Αιδ. 841 έσπευσαν στο σημείο για παροχή βοήθειας , από όπου ανέσυραν μία 68χρονη γυναίκα χωρίς τις αισθήσεις της. Η 68χρονη δέχθηκε τις πρώτες βοήθειες από διασώστες του ΕΚΑΒ που έφθασαν στο σημείο και στη συνέχεια μεταφέρθηκε στο Κέντρο Υγείας Ιστιαίας, όπου διαπιστώθηκε ο θάνατός της. Από το Λιμεναρχείο Αιδηψού που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Αθηνών.

*****

Τις πρωινές ώρες την 29.07.2026, υπό τον συντονισμό του Ενιαίου Κέντρου Συντονισμού Έρευνας και Διάσωσης (ΕΚΣΕΔ) του Αρχηγείου Λ.Σ.-ΕΛ.ΑΚΤ., το φορτηγό (Φ/Γ) πλοίο «SAFILION» σημαίας Λιβερίας περισυνέλεξε από λέμβο, τριάντα εννέα (39) αλλοδαπούς (32 άνδρες, 2 γυναίκες και 5 ανήλικους), από τη θαλάσσια περιοχή νότια της Κρήτης. Οι αλλοδαποί μεταφέρθηκαν με ασφάλεια στο λιμάνι του Λαυρίου πρωινές ώρες χθες και στη συνέχεια οδηγήθηκαν με λεωφορείο στο ΚΥΤ Μαλακάσας. Προανάκριση διενεργείται από το Κεντρικό Λιμεναρχείο Λαυρίου.

*****

Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-74χρονης, από το λιμάνι της Σχοινούσας στο λιμάνι της Νάξου, με το Ε/Γ-Τ/Ρ «ΚΥΡΙΑΡΧΟΣ V» Ν. Ν. 67 και
-47χρονης, από το λιμάνι του Άγνωντα Σκοπέλου στο λιμάνι του Βόλου, με το Ε/Π-Τ/Ρ «ΑΞΙΟΝ ΕΣΤΙ» Ν. Π. 10001. 

